ПАСТАНОВА МІНІСТЭРСТВА КУЛЬТУРЫ РЭСПУБЛІКІ БЕЛАРУСЬ

1 лістапада 2006 г. № 34

АБ ЗАЦВЯРДЖЭННІ ІНСТРУКЦЫІ АБ ПАРАДКУ СТВАРЭННЯ І

АДКРЫЦЦЯ ЭКСПАЗІЦЫЙ І ВЫСТАВАК МУЗЕЯЎ

     У  адпаведнасці  з  пунктам  2 артыкула  13  Закона  Рэспублікі

Беларусь  ад  12  снежня  2005 года «Аб  музеях  і  Музейным  фондзе

Рэспублікі  Беларусь»  Міністэрства  культуры  Рэспублікі   Беларусь

ПАСТАНАЎЛЯЕ:

     Зацвердзіць   Інструкцыю  аб  парадку  стварэння   і   адкрыцця

экспазіцый і выставак музеяў (дадаецца).

Міністр                                                У.Ф.Матвейчук

                                               ЗАЦВЕРДЖАНА

                                               Пастанова

                                               Міністэрства культуры

                                               Рэспублікі Беларусь

                                               01.11.2006 № 34

ІНСТРУКЦЫЯ

аб парадку стварэння і адкрыцця экспазіцый і выставак музеяў

                               ГЛАВА 1

                         АГУЛЬНЫЯ ПАЛАЖЭННІ

     1.  Дадзеная Інструкцыя распрацавана ў адпаведнасці  з  Законам

Рэспублікі  Беларусь ад 12 снежня 2005 года «Аб  музеях  і  Музейным

фондзе  Рэспублікі  Беларусь» (Национальный  реестр  правовых  актов

Республики  Беларусь,  2005 г., № 197, 2/1167)  і  вызначае  парадак

стварэння і адкрыцця экспазіцый і выставак музеяў.

     2.  У дадзенай Інструкцыі выкарыстоўваюцца наступныя тэрміны  і

іх вызначэнні:

     экспазіцыя   -   мэтанакіраваная   і   навукова   абгрунтаваная

дэманстрацыя музейных прадметаў і (або) музейных калекцый з  уласных

фондаў   музея,   якія  арганізаваны  кампазіцыйна,   суправаджаюцца

пісьмовым  каментарыем, тэхнічна і мастацка аформленыя  і  ў  выніку

ствараюць  спецыфічны  музейны  вобраз  пэўных  прыродных  і   (або)

грамадскіх з’яў згодна з профілем музея;

     выстаўка  -  сукупнасць музейных прадметаў  і  (або)  прадметаў

музейнага значэння, аб’яднаных адной тэмай як з уласных фондаў,  так

і  з  фондаў іншых музеяў і прыватных калекцый, выстаўленых на пэўны

тэрмін для агляду наведвальнікамі музея.

     3.   Дадзеная  Інструкцыя  з’яўляецца  абавязковай   для   ўсіх

дзяржаўных музеяў, а таксама для прыватных музеяў, калі іншы парадак

не ўстаноўлены ўласнікам музея.

                               ГЛАВА 2

               СТВАРЭННЕ І АДКРЫЦЦЁ ЭКСПАЗІЦЫЙ МУЗЕЯЎ

     4.  Стварэнне  экспазіцый з’яўляецца вынікам навукова-даследчай

працы музея і адным з асноўных відаў музейнай дзейнасці.

     5. Этапамі для стварэння экспазіцыі з’яўляюцца:

     5.1. распрацоўка навукова-праектнай дакументацыі:

     пісьмовай  навуковай канцэпцыі з абгрунтаваннем асноўнай  ідэі,

мэтаў і задач экспазіцыі, вызначэннем шляхоў іх увасаблення;

     тэматычнай структуры экспазіцыі, тэматыка-экспазіцыйнага  плана

і сцэнарыя экспазіцыі;

     5.2. распрацоўка архітэктурна-мастацкага рашэння;

     5.3. мантаж экспазіцыі.

     6.   Стварэнне   экспазіцыі  і  распрацоўка  навукова-праектнай

дакументацыі   ажыццяўляюцца  рабочай  групай,  якая   зацвярджаецца

загадам    кіраўніка   музея   ці   юрыдычнай   асобы,   структурным

падраздзяленнем якой з’яўляецца музей. Гэтым жа загадам  вызначаюцца

тэрміны пачатку і заканчэння работы, прызначаецца кіраўнік групы.

     У   музеях   з   абмежаваным  штатам  навуковых   супрацоўнікаў

дапускаецца   падрыхтоўка   навукова-праектнай   дакументацыі    для

стварэння  пастаяннай  экспазіцыі музейнымі  работнікамі  з  вядучых

музеяў  краіны ці навуковымі работнікамі навукова-даследчых  устаноў

Рэспублікі Беларусь па дагаворы.

     7.      Падрыхтаваная      навукова-праектная      дакументацыя

абмяркоўваецца на навукова-метадычным савеце музея і  дасылаецца  на

рэцэнзаванне:

     музеямі  гарадскога і сельскага падпарадкавання -  у  дзяржаўны

музей абласнога падпарадкавання адпаведнага профілю;

     музеямі  абласнога ці Мінскага гарадскога падпарадкавання  -  у

дзяржаўны   музей   рэспубліканскага   падпарадкавання   адпаведнага

профілю;

     музеямі   рэспубліканскага  падпарадкавання   -   ва   ўстанову

адукацыі «Беларускі дзяржаўны інстытут праблем культуры»;

     музеямі,    якія   з’яўляюцца   структурнымі   падраздзяленнямі

юрыдычных  асоб,  - у дзяржаўны музей абласнога ці  рэспубліканскага

падпарадкавання адпаведнага профілю.

     8.   Архітэктурна-мастацкае  рашэнне  выконваецца  прафесійнымі

дызайнерамі  і  мастакамі,  якія  знаходзяцца  ў  штаце  музея,  або

адпаведнымі спецыялістамі па дагаворы.

     9.  Навукова-праектная дакументацыя пасля атрымання рэцэнзіі  і

падрыхтаванае     архітэктурна-мастацкае    рашэнне    зацвярджаюцца

кіраўніком  музея  ці  юрыдычнай асобы, структурным  падраздзяленнем

якой з’яўляецца музей.

     10.    Зацверджаныя    навукова-праектная    дакументацыя     і

архітэктурна-мастацкае рашэнне з’яўляюцца падставай  для  заключэння

адпаведных дагавораў на мантаж экспазіцыі.

     11.   Далейшыя   змяненні  ў  зацверджаную   навукова-праектную

дакументацыю  і архітэктурна-мастацкае рашэнне могуць  быць  унесены

толькі  са  згоды  кіраўніка музея ці юрыдычнай  асобы,  структурным

падраздзяленням  якой  з’яўляецца  музей.  Усе  змяненні   фіксуюцца

дадаткамі да дагавора з выканаўцам.

     12.  Прыём экспазіцыі ажыццяўляецца камісіяй, якая прызначаецца

загадам заснавальніка.

                               ГЛАВА 3

                    СТВАРЭННЕ І АДКРЫЦЦЁ ВЫСТАВАК

     13.  Для  стварэння выставак музеямі распрацоўваецца  наступная

праектная дакументацыя:

     13.1. калі тэрмін дэманстрацыі выстаўкі 1 месяц і болей:

     сцэнарый выстаўкі альбо разгорнутая тэматычная структура;

     архітэктурна-мастацкае рашэнне;

     13.2. калі тэрмін дэманстрацыі выстаўкі менш за 1 месяц:

     сцэнарый выстаўкі альбо разгорнутая тэматычная структура.

     14.  Праектная  дакументацыя  выстаўкі,  разлічанай  на  тэрмін

экспанавання  1  месяц і болей, альбо выстаўкі, якая  рыхтуецца  для

дэманстрацыі  за  межамі музея, разглядаецца на  навукова-метадычным

савеце   і  зацвярджаецца  кіраўніком  музея  ці  юрыдычнай   асобы,

структурным падраздзяленням якой з’яўляецца музей.

     Праектная   дакументацыя   выстаўкі,   разлічанай   на   тэрмін

экспанавання  менш  за 1 месяц, зацвярджаецца  кіраўніком  музея  ці

юрыдычнай асобы, структурным падраздзяленнем якой з’яўляецца музей.

     15. Стварэнне выстаўкі ажыццяўляецца навукова-экспазіцыйным  ці

выставачным  аддзелам музея альбо рабочай групай, якая зацвярджаецца

загадам    кіраўніка   музея   ці   юрыдычнай   асобы,   структурным

падраздзяленнем якой з’яўляецца музей. Гэтым жа загадам  вызначаюцца

тэрміны   пачатку   і  заканчэння  работы  па  стварэнню   выстаўкі,

прызначаецца кіраўнік групы.

     16.  План  стварэння выставак з’яўляецца часткай перспектыўнага

і гадавога плана дзейнасці музея.

     17. Прыём выставак, разлічаных на тэрмін экспанавання больш  за

1  месяц,  ажыццяўляецца спецыяльнай камісіяй,  прызначанай  загадам

кіраўніка музея ці юрыдычнай асобы, структурным падраздзяленнем якой

з’яўляецца музей.